b'\n_START_ARTICLE_\nEdward Cullen\n_START_SECTION_\nSomrak\n_START_PARAGRAPH_\nV Somraku se Jasperjev posvojeni brat Edward zaljubi v navadno dekle, Bello Swan, ki pa ima samo eno napako: je namre\xc4\x8d \xc4\x8dlovek. Vse se zdi v redu, saj Bella ne ve za njihovo temno skrivnost. Potem pa ji Edward s svojimi nadnaravnimi mo\xc4\x8dmi re\xc5\xa1i \xc5\xbeivljenje. Od Jacoba Blacka Bella sli\xc5\xa1i legendo, ki pravi, da je dru\xc5\xbeina Cullen vampirska dru\xc5\xbeina. Edward to ozna\xc4\x8di za resnico, doda pa \xc5\xa1e, da njegova dru\xc5\xbeina in on pijejo le \xc5\xbeivalsko kri. Bella nekako prenese resnico in vse je v redu, dokler Bella ne postane tar\xc4\x8da vstrajnega zlobnega vampirja Jamesa in njegovih prijateljev Victorie in Laurenta. Cullenovi Bello sicer obvarujejo, vendar ne povsem, saj ubijejo le Jamesa.\n_START_SECTION_\nMlada luna\n_START_PARAGRAPH_\nMlada luna se pri\xc4\x8dne z Bellinim osemnajstim rojstnim dnevom. Bella ni ravno zadovoljna, saj to pomeni, da je starej\xc5\xa1a od svojega sedemnajstletnega fanta. Na njeni rojstnodnevni zabavi se Bella ure\xc5\xbee v darilni papir. Vsi se lahko zadr\xc5\xbeijo, le Edwardov brat Jasper postane \xc5\xbeejen Belline krvi, vendar ga Edward ustavi. Ta dogodek Edwarda opomne na to, da z njunim razmerjem Bello postavlja v nevarnost. Zato z Bello prekine vse stike, ko se Cullenovi preselijo iz Forksa._NEWLINE_Da bi Bella sli\xc5\xa1ala Edwardov glas, se je vrgla s skal v morje. Pred gotovo smrtjo jo re\xc5\xa1i Jacob. Edwarda pa Rosalie obvesti, da je Bella mrtva in zato Edward odpotuje v Volterro (Italija), kjer namerava razjeziti Volturije, da bi ga uni\xc4\x8dili. Alice se zato vrne v Forks, kamor pride po Bello zato, da bi Edwardu lahko dokazala, da ni mrtva. Edward \xc5\xbee skoraj naredi usodno napako, pa zagleda Bello in se zadnji hip ustavi. Odnese jo brez posledic.\n_START_SECTION_\nMrk\n_START_PARAGRAPH_\nV Mrku se nadaljuje drama med Bello in Edwardom. Edward Belli razlo\xc5\xbei, da je od\xc5\xa1el zato, da bi Bello obvaroval pred Victorio in Laurentom. Bella se \xc5\xbeeli ljubiti in nato spremeniti v vampirko, vendar Edward ni zato, saj meni, da bi jo lahko med ljubljenjem po\xc5\xa1kodoval in da so vampirji nagnusne prikazni brez du\xc5\xa1e. Poleg tega pa se Edward lahko ne bi znal ve\xc4\x8d obvladati in bi Bello z lahkoto ubil. Ker pa Belli to veliko pomeni, Edward pristane, vendar se \xc5\xbeeli prej poro\xc4\x8diti._NEWLINE_Vampirka Victoria \xc5\xa1e vedno \xc5\xbeeli ubiti zato ustvari vojsko novorojenih vampirjev, ki se \xc5\xa1e ne znajo obvladati, so pa zato toliko mo\xc4\x8dnej\xc5\xa1i. Da bi zatrli to gro\xc5\xbenjo, se Cullenovi zdru\xc5\xbeijo z delom ameri\xc5\xa1kih volkodlakov, ki ga vodi Jacob Black. Victorio Edward na koncu uni\xc4\x8di Bella in Edward pa se odlo\xc4\x8dita za njuno zaroko povedati tudi Bellinemu o\xc4\x8detu Charlieju.\n_START_SECTION_\nJutranja zarja\n_START_PARAGRAPH_\nJutranja zarja se za\xc4\x8dne z Edwardovo in Bellino poroko. Medene tedne pre\xc5\xbeivljata na Esminem otoku, otoku, ki ga je Carlisle podaril Esme za poro\xc4\x8dno darilo. Na njuno poro\xc4\x8dno no\xc4\x8d se prvi\xc4\x8d ljubita in zjutraj je Bella polna modric, Edward pa je ves obupan. Obljubi ji, da se dokler je \xc4\x8dlovek, ne bosta ve\xc4\x8d ljubila, vendar obljubo prelomi. Bella na medenih tednih zanosi._NEWLINE_Edward in Bella se odpeljeta nazaj v Forks in Edward jo sku\xc5\xa1a prepri\xc4\x8dati v splav, vendar Bella ni za. Kmalu tudi Edward vzljubi otro\xc4\x8di\xc4\x8dka._NEWLINE_Bella ob porodu skoraj umre, vendar jo Edward \xc5\xa1e pravi \xc4\x8das spremeni v vampirko. Rodi deklico, Renesmee Carlie Cullen. Nekaj \xc4\x8dasa se Bella ne sme priblji\xc5\xbeati Renesmee, saj bi jo lahko ogro\xc5\xbeala (Renesmee je napol vampir, napol \xc4\x8dlovek). Ko pa jo vidi, ugotovi, da je Jacob z Renesmee do\xc5\xbeivel vtisnjenje - postopek, pri katerem volkodlaki najdejo du\xc5\xa1o dvoj\xc4\x8dico._NEWLINE_Vampirka Irina napa\xc4\x8dno obvesti Volturijeve, da je Renesmee nesmrten otrok (to so vampirji, ki so jih kot otroke spremenili in se nikoli ne postarajo, torej nikoli ne odrastejo ter se ne znajo obvladovati: ko je razsajala kuga je veliko vampirjev majhne dojen\xc4\x8dke spremenilo v vampirje, vendar so to prepovedali). Ko Volturijevi prispejo v Forks, da bi uni\xc4\x8dili tako Renesmee, kot Cullenove in Bello, pa jim Cullenovi in njihovi prijatelji doka\xc5\xbeejo, da Renesmee ni nesmrten otrok. Volturijevi odidejo in Edward in Bella lahko kon\xc4\x8dno za\xc5\xbeivita skupno \xc5\xbeivljenje z Renesmee.\n_START_SECTION_\nFilmi\n_START_PARAGRAPH_\nV filmu, posnetem po knjigi Somrak je Edwarda Cullena upodobil igralec Robert Pattinson.'